ಸಾರ್ವಜನಿಕರ ವಿರೋಧಕ್ಕೆ ಮಣಿದ ರಾಜ್ಯ ಸರ್ಕಾರ: ಮಾಸ್ಕ್ ಹಾಕದವರಿಂದ 1000 ರೂ ದಂಡ ವಸೂಲಿ ಆದೇಶ ವಾಪಸ್ ಬೆಂಗಳೂರು: ನಿಯಂತ್ರಣಕ್ಕೆ ಬಾರದ ಕೊವಿಂದ್ ಸೋಂಕನ್ನು ತಡೆಯಲು ಮಾಸ್ಕ್ ಹಾಕದವರಿಗೆ 1000 ರೂ ದಂಡ ಪ್ರಯೋಗವನ್ನು ರಾಜ್ಯ ಸರ್ಕಾರ ಇತ್ತೀಚೆಗೆ ಆದೇಶಿಸಿತ್ತು. ಆದರೆ ಸಾರ್ವಜನಿಕರಿಂದ ವಿರೋಧ ವ್ಯಕ್ತವಾದ ಹಿನ್ನೆಲೆಯಲ್ಲಿ ದಂಡದ ಪ್ರಮಾಣವನ್ನು ಕಡಿಮೆ ಮಾಡಿದೆ. ಮಾಸ್ಕ್ ಬಳಸದ ನಗರ ಪ್ರದೇಶದ ಜನರಿಗೆ 1000 ರೂ, ಗ್ರಾಮೀಣ ಪ್ರದೇಶದಲ್ಲಿ 500 ರೂ ದಂಡ ವಿಧಿಸಲಾಗುತ್ತಿತ್ತು. ಹೊಸ ಅದೇಶದಲ್ಲಿ ನಗರ ಪ್ರದೇಶದದಲ್ಲಿ 250 ರೂ ಮತ್ತು ಗ್ರಾಮೀಣ ಪ್ರದೇಶದಲ್ಲಿ 100 ರೂ ದಂಡ ವಿಧಿಸುವಂತೆ ರಾಜ್ಯ ಆದೇಶಿಸಿದೆ. ಈ ಆದೇಶ ಈ ತಕ್ಷಣದಿಂದಲೇ ಜಾರಿಗೆ ಬರಲಿದೆ ಎಂದು ಪ್ರಕಟಣೆಯಲ್ಲಿ ತಿಳಿಸಿದ್ದಾರೆ.